Ökuferðin : Ekið er frá Reykjavík yfir Hellisheiði . Úr hringtorgi á Suðurlandsvegi er beygt inn í Hveragerði og ekið í gegnum bæinn eftir götu er nefnist Breiðamörk . Þegar komið er að Varmá sveigir vegurinn til vinstri , upp með ánni . Haldið er beint af augum , framhjá hesthúsum og endar vegurinn á bílastæði við ánna . Þar hefst gangan ( sjá kort ) . Gangan : Fyrst er gengið upp hæðir er nefnast Rjúpnabrekkur og fellur þá Reykjadalsá í gili til vinstri er nefnist Djúpagil . Eftir að hafa gengið yfir nokkra ása og gil er komið niður í Reykjadal . Hér er fagurt um að litast og má segja að það rjúki hveragufa undan hverjum steini . Rétt er að fara varlega þegar gengið er nálægt hverunum því að hiti getur víða leynst undir yfirborðinu . Í Reykjadal er vinsælt að baða sig í ánni enda hitinn á henni oftast mjög þægilegur . Dalurinn endar í Klambragili og eru þá rúmir 3 kílómetrar að baki .